**VÁLLALKOZÁSI SZERZŐDÉS - *TERVEZET***

amely létrejött

egyrészről:

|  |
| --- |
| **Veszprém Megyei Jogú Város Önkormányzata** |
| székhelye: | [8200](https://www.opten.hu/cegtar/cimlista/?caddrsearch=2%3B202902A&caddrnovalchk=1&caddrsite=0) Veszprém, Óváros tér 9. |
| törzskönyvi azonosító száma: | 734202 |
| adószáma: | 15734202-2-19 |
| bankszámlaszáma: | 11748007-15430001 |
| képviseli: | Dr. Józsa Tamás - Irodavezető |

a továbbiakban, mint **Megrendelő**

másrészről:

Székhely:

Cégjegyzék szám:

Adószáma:

Bankszámlaszám:

Képviseli:

a továbbiakban, mint **Vállalkozó** között, az alábbi helyen és időben, a következő feltételekkel.

**1. Előzmények:**

Az URBACT IV Program keretében Veszprém Megyei Jogú Város Önkormányzata egyik megvalósítója az BiodiverCity című, 20273 azonosítószámú projektnek. A projektben résztvevő városok a közösség bevonásán alapuló módszereket dolgoznak ki a városi biológiai sokféleség és a kapcsolódó ökoszisztéma-szolgáltatások értékelésére, mérésére és nyomon követésére, ezzel elősegítve a városi biodiverzitás megőrzését és növelését. A projekt munkanyelve angol, időtartama 2023.06.01. – 2025.12.31. A projektpartnerek rendszeresen megosztják egymással a témában fellelhető jó gyakorlataikat, többek között személyes konzorciumi találkozók alkalmával. A 10 résztvevő város küldöttsége 2024. április 15-19. között Magyarországon, ezen belül április 17.-19. között Veszprémben tanácskozik.

**2. A szerződés tárgya:**

A találkozó lebonyolításának megvalósítása érdekében Megrendelő 2024. 03.21 – 2024.04.03 között három ajánlatos beszerzési eljárást folytatott és a szerződést az ajánlattételi felhívásra a legalacsonyabb árat adó jelölttel köti meg

Felek rögzítik, hogy jelen szerződésben foglaltakra az URBACT IV programkiírás keretében a párizsi székhelyű Agence Nationale de la Cohésion des Territories/National Agency for Territorial Cohesion és az URBACT IV 20273 BiodiverCity Akciótervezési hálózat vezető partnere, Dunaújváros Megyei Jogú Város Önkormányzata között 2023. szeptember 25-én megkötött projekt megvalósítását támogatási Szerződés biztosít fedezetet.

Jelen szerződés aláírásával Megrendelő megrendeli, Vállalkozó pedig elvállalja az URBACT IV 20273 BiodiverCity programhoz kapcsolódó nemzetközi konzorciumi találkozó szervezése és lebonyolítása (helyszín, technika, ellátás, városon belüli transzfer biztosítása, helyi kommunikáció) szervezését és lebonyolítását a partnerségi megállapodás előírásainak megfelelően 2024. április 17-19. között.

**3. A feladat meghatározása:**

Vállalkozó feladata az alábbiakban részletezett tevékenységekre terjed ki

1. **számú feladat:**

**Nemzetközi konzorciumi találkozó szervezése és lebonyolítása 2024. április 17-19. között**

* az esemény konferencia részére helyszín biztosítása Megrendelővel egyeztetve
* az esemény vacsorahelyszíneinek biztosítása a Megrendelővel egyeztetve
* az esemény teljes ideje alatt a megbízóval egyezetetett ellátás biztosítása,
* az eseményhez kapcsolódó szükséges informatikai műszaki háttér biztosítása
* vegyes (hibrid) esemény esetén a szükséges műszaki háttér biztosítása
* közreműködés a program logisztikai elemeinek összeállításban
* résztvevők városon belüli szállításának megszervezése

**Teljesítési határidő: 2024. április 19.**

1. **számú feladat**: **a konzorciumi találkozóhoz kapcsolódó kommunikációs feladatok ellátása:**
* a szerződés mellékletét képező program szerint megvalósuló egyes események dokumentációja (hivatásos fotós biztosítsa, fotók készítése) és az események megfelelő kommunikációjának biztosítása a helyi és regionális sajtó képviselőinek körében, a projekt arculati elírásainak megfelelően.

**Teljesítési határidő: 2024. április 30.**

1. **Szerződés hatálya**

Jelen szerződés mindkét fél általi aláírás napján lép hatályba és 2025. december 31. -ig, a projekt fizikai zárásáig tart.

**5. Feladatok teljesítése**

5.1. A 3. pontban részletezett feladatok vonatkozásában a meghatározottak szerint a Vállalkozó számára fizetendő ellenérték:

*Nettó vállalkozási díj:*

*ÁFA: %*

*Mindösszesen bruttó:*

5.2 Megrendelő előleget nem fizet Vállalkozó részére. Vállalkozó a feladatok ellátása és annak dokumentálása után 1 (egy) darab számla benyújtására jogosult a 6. pontban részletezettek szerint.

5.3. Felek megállapodnak abban, hogy a Vállalkozó a 3. pontban szereplő határidő betartásával, a Megrendelő igénybejelentése és adatszolgáltatása alapján köteles teljesíteni az egyes szolgáltatásokat. Az adatszolgáltatás módja: elektronikus levelezés.

5.4. A teljesítési határidőkbe nem számít bele az az idő, amíg az anyagok véleményezésre, jóváhagyásra Megrendelőnél vannak. A szolgáltatások késedelmes teljesítése, alkalomhoz kötött szolgáltatás esetén a teljesítés meghiúsulása kötbérfizetési kötelezettséget von maga után.

5.5. Felek rögzítik és tudomásul veszik, hogy a Vállalkozó által benyújtott számla Megrendelő részéről történő teljesítésének a feltétele, hogy a benyújtás időpontjában nem állhat fenn lejárt, meg nem fizetett helyi adó tartozása. Vállalkozó hozzájárul, hogy a Megrendelő a kifizetés teljesítését megelőzően a helyiadó-hátralékra vonatkozó információt kérjen le a Veszprém Megyei Jogú Város Önkormányzat Adóirodájának nyilvántartásából. Amennyiben az Adóiroda nyilvántartása szerint Vállalkozó részéről lejárt, meg nem fizetett tartozás áll fenn, Vállalkozó kötelezettséget vállal arra, hogy a meg nem fizetett tartozást 5 napon belül átutalással teljesíti a Veszprém Megyei Jogú Város Adóirodájának az esedékes hátralék szerinti számlaszámára.

5.6 A Vállalkozó alvállalkozó igénybevételére jogosult.

**6. Fizetési feltételek**

6.1 A számla benyújtás feltétele a teljesítésre vonatkozó teljesítés igazolása kiadása Megrendelő részéről. Vállalkozó a teljesítési igazolás napját követően Megrendelő nevére számla kiállítására és benyújtására jogosult. A számlához mellékelni kell a teljesítés igazolás másolatát. A számlán fel kell tüntetni a projekt azonosítóját: URBACT IV 20273 BiodiverCity.

6.2 A Megrendelő a kiadott teljesítési igazolás után benyújtott számlát átutalással 15 napos fizetési határidővel teljesíti.

6.3 Fizetési késedelem esetén Megrendelő késedelmi kamatot tartozik fizetni Vállalkozó részére. A késedelmi kamat mértékére a Ptk-ban meghatározottak az irányadóak.

|  |  |  |  |
| --- | --- | --- | --- |
| Teljesítés határideje | Teljesítés igazolás kiállítása | Számlázás | Számla összege bruttó Ft  |
| 2024. 04. 30.  | Teljesítés után 5 napon belül  | Teljesítés igazolás kézhezvétele után 8 napon belül 15 napos fizetési határidővel  |  |

**Szerződést biztosító mellékkötelezettségek:**

7.1 A Vállalkozó az érdekkörében felmerülő, bármely teljesítési határidőre vonatkozó (jelentési és jóváhagyási, egyéb) teljesítési késedelme esetére kötbér megfizetésére köteles, amelynek napi mértéke a nettó vállalkozási díj 2%-a de összesen maximum a nettó Vállalkozási díj 20%-a. Megrendelő a jogos kötbérigényét a Vállalkozó végszámlájával szemben kiállított számviteli bizonylatával érvényesíti.

7.2 Amennyiben a szerződés teljesítése, illetve a 3.1 pontban meghatározott résztevékenységek valamelyikének a teljesítése Vállalkozónak felróható okból meghiúsul, Vállalkozó köteles a nettó vállalkozói díj 20%-nak megfelelő meghiúsulási kötbért fizetni Megrendelő részére.

7.3 Amennyiben a Vállalkozó teljesítése hibás, köteles a Vállalkozó a hiba kijavítására. Az ezzel kapcsolatos költségek a Vállalkozót terhelik.

7.4 Amennyiben a Vállalkozónak felróható okból Megrendelőnek támogatás visszafizetési kötelezettsége keletkezik, Vállalkozó köteles a visszafizetett összeget Megrendelőnek megtéríteni.

7.5 A Megrendelő a szerződésszegésből eredő, kötbér mértékét meghaladó kárának megtérítésére is igényt tart.

7.6 A felek megállapodnak abban, hogy jelen szerződés alapján kapcsolattartásuk elsősorban szóban történik, de döntés és/vagy érdemi utasítás közlése csakis írásban történhet mindkét fél részéről.

7.7 Vállalkozó rendelkezik az önálló kezdeményezés és javaslattétel jogával. Köteles intézkedést kezdeményezni, ha a teljesítést veszélyeztető vagy a Megrendelő érdekeinek jelentős sérelmével járó helyzet következett be, illetve annak bekövetkezése fenyeget. A felek kölcsönösen kötelezettséget vállalnak arra, hogy a jelen szerződés teljesítésével kapcsolatban felmerülő tényekről és körülményekről, valamint ezek megváltozásáról egymást haladéktalanul tájékoztatják.

7.8 Felek a szerződés teljesítése érdekében kölcsönösen együttműködnek egymással, és kötelezettséget vállalnak arra, hogy a jelen szerződés teljesítésével kapcsolatban felmerülő tényekről és körülményekről, valamint ezek megváltozásáról egymást haladéktalanul tájékoztatják.

7.9 Megrendelő kijelenti, hogy a nevében nyilatkozattételre, képviseletre jogosult személy nem minősül a Ptk. 8:1. § (1) bekezdés 1. pontja szerint a Vállalkozó közeli hozzátartozójának, felette tulajdonosi, fenntartói, vagyonkezelői, irányítási, képviseleti, munkáltatói, kinevezési jogokat nem gyakorol. Továbbá a Vállalkozó kijelenti, hogy a nevében nyilatkozattételre, képviseletre jogosult személy a Megrendelő szervezetében tulajdonosi, fenntartói, vagyonkezelői, irányítási, képviseleti, munkáltatói vagy kinevezési jogokat nem gyakorol. A felek a szerződést az összeférhetetlenségi szabályok betartása mellett kötik meg.

7.10. A feladatok elvégzésének érdekében a feladatütemezés alapján a Vállalkozó minden esetben köteles a Megrendelővel felvenni a kapcsolatot és az esedékes feladat elvégzését a teljesítés előtt jóváhagyatni.

7.11. Vállalkozó a projekthez kapcsolódó kötelező arculati elemeket az előírások szerint használja a feladatvégzés során. A kötelező arculati elemeket és az előírásokat Megrendelő a Vállalkozó rendelkezésére bocsátja.

7.12. Ha a Vállalkozó fizetőképességében, pénzügyi helyzetében olyan lényeges változás következik be, amely a szerződés teljesítését veszélyezteti, Megrendelő jogosult a szerződéstől elállni. Felek ilyen lényeges fizetőképességben bekövetkező változásnak tekintik különösen, ha a Vállalkozó a szerződés teljesítésének időtartama alatt felszámolási vagy végrehajtási eljárást elrendelő jogerős határozat hatálya, vagy végelszámolás alatt áll. Amennyiben Vállalkozó fizetőképességében a jelen pontban foglaltak szerinti lényeges változás következik be, úgy köteles Megrendelőt a körülmény bekövetkezésétől számított nyolc (8) napon belül írásban értesíteni. A Megrendelő elállási jogát a Vállalkozóhoz intézett írásbeli nyilatkozattal gyakorolhatja. Az elállás a Vállalkozó kötbér- és kártérítés-fizetési kötelezettségét nem érinti.

7.14. Felek mentesülnek a szerződésszegés következményei alól, amennyiben a szerződésszerű teljesítést rajtuk kívül álló, előre nem látható, elháríthatatlan esemény, cselekmény fizikailag vagy más módon gátolja (vis maior). A Felek ilyen vis maior eseménynek tekintik különösen a természeti és más katasztrófákat (pl. villámcsapás, földrengés, árvíz, tűzvész, robbanás, járvány), háborús vagy más konfliktusokat (zendülés, rendzavarás, zavargások, forradalom, államcsíny, polgárháború, terrorcselekmények), embargót stb.

7.15.Vállalkozó – figyelemmel az államháztartásról szóló 2011. évi CXCV. törvény 41. § (6) bekezdésében és az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakra – nyilatkozik, hogy Vállalkozó a nemzeti vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül. Tudomásul veszi, hogy a nyilatkozatban foglaltak változása esetén arról haladéktalanul köteles az Megrendelőt értesíteni. Tudomásul veszi, hogy a valótlan tartalmú nyilatkozat alapján kötött visszterhes szerződést a kötelezettségvállaló felmondja, vagy ha a szerződés teljesítésére még nem került sor – a szerződéstől eláll.

1. **Felek kapcsolattartása**

8.1 Kapcsolattartásra kijelölt személyek:

A Megrendelő részéről kapcsolattartásra kijelölt személyek:

Kiss Renáta
projektkoordinátor
8200 Veszprém, Óváros tér 9.
Tel.: +36-88-549-373
E-mail: kiss.renata@gov.veszprem.hu

*A Vállalkozó kapcsolattartási adatai:*

*Név:*

*Székhely:*

*Tel.*

*E-mail:*

8.2. A Megrendelő részéről jelen Vállalkozási szerződésben meghatározott feladatok teljesítésével kapcsolatban utasítás adási jogkör a Vállalkozó felé, valamint a teljesítésigazolás kiállítására kijelölt személy:

Dr. Józsa Tamás
Stratégiai Iroda irodavezető
8200 Veszprém, Óváros tér 9.
Tel.: +36-88-549-224
E-mail: tjozsa@gov.veszprem.hu

8.3. Szerződéses feladat ellátása során a Vállalkozó tudomására jutott minden adat, információ kizárólag a Megrendelő részére hasznosítható. A Felek a másik féllel közölt, vagy valamely fél tudomására jutott a megbízással kapcsolatos minden információt és adatot bizalmasan kezelnek, és kizárólag a szerződés céljának elérése érdekében használják fel. A titoktartási kötelezettség a szerződés megszűnését követően is korlátlan ideig hatályban marad, továbbá a felek a szerződés megszűnésének időpontjában kötelesek a másik félnek visszajuttatni minden, a másik fél által adott bizalmas információt, valamint visszaigazolni, hogy bizalmas információt nem tartott vissza.

8.4. Vállalkozó kizárólag a jelen szerződés tárgyát képező tevékenység teljesítésével összefüggésben, a Megrendelő jogos érdekére alapítva kezeli a Megrendelő által számára hozzáférhetővé tett személyes adatokat. A Megrendelő szavatol az érintettek személyes adatai hozzáférhetővé tételének jogszerűségért. Felek az adatkezelést az adatvédelemre vonatkozó jogszabályi előírások, így különösen *az Európai Parlament és a Tanács (Eu) 2016/679 Rendeletének (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről* (általános adatvédelmi rendelet, a továbbiakban: GDPR), valamint *az információs önrendelkezési jogról és az információszabadságról szóló 2011. évi CXII. törvénynek* (a továbbiakban: Infotv.), továbbá az ezeken alapuló *belső adatkezelési rendjének* betartásával végzik. Felek egybehangzóan rögzítik, hogy a GDPR 5. cikk (1) bekezdés b) pontja, továbbá a GDPR 6. cikk (1) bekezdés a), c) és e) alpontja alapján kifejezetten jogszerűnek tekintik mindazon személyes adataiknak a másik szerződő fél általi kezelését, amely célból és mértékben ez az adatkezelés a jelen Vállalkozói szerződés teljesítéséhez a másik félnek szükséges. Továbbá biztosítják, hogy szerződéses feladataik teljesítése során a személyes adatkezelések tekintetében a GDPR Rendelet és az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezései szerint járnak el.

**9. Egyéb rendelkezések:**

9.1 A felek bármelyike a jelen szerződést rendes felmondással, 30 napos határidővel írásban, indokolás nélkül felmondhatja. Megrendelő rendes felmondása esetén Vállalkozó jogosult az addig végzett munkája ellenértékére.

9.2 A Vállalkozó tudomásul veszi és elfogadja, hogy amennyiben a Vállalkozó a jelen szerződés 5. pontjában foglalt feladatait nem teljesíti, kötelezettségeit megszegi vagy azoktól bármilyen formában eltér, a Megrendelő a Vállalkozási szerződést azonnali hatállyal felmondhatja, Vállalkozó kárigényének egyidejű kizárásával.

9.3 A szerződő felek megállapodnak abban, hogy jelen szerződés megszűnése esetében a Vállalkozó a birtokába került iratokat a Megrendelő által kijelölt személy részére – tételes jegyzékkel – köteles átadni azzal, hogy egyidejűleg részletes írásos beszámolót készít, amelyben kitér a folyamatban lévő ügyek esetlegesen várható kihatásaira.

9.4 A feladatok elvégzésének érdekében a Vállalkozó minden esetben köteles a Megrendelővel felvenni a kapcsolatot és az esedékes feladat elvégzését a teljesítés előtt jóváhagyatni.

 **10. Záró rendelkezések**

10.1 A szerződő felek vitás ügyeikben egyeztetésre kötelesek, jogvitájuk esetére – a pertárgyértéktől függően - a Veszprémi Járási Bírósági, vagy a Veszprémi Törvényszék kizárólagos illetékességét kötik ki.

10.2 A jelen szerződésben nem szabályozott kérdések tekintetében a felek a Polgári Törvénykönyvről szóló 2013. évi V. törvény és a vonatkozó egyéb jogszabályok rendelkezéseit tekintik irányadónak.

A szerződés egymással megegyező – hét (7) számozott oldalból álló – négy (4) eredeti példányban készült, amelyből négy (3) példány Megrendelőt, egy (1) példány pedig Vállalkozót illeti.

A szerződő felek jelen szerződést átolvasás és értelmezés után, mint akaratukkal mindenben megegyezőt írják alá.

Veszprém, 2024. ………………... Veszprém, 2024. ………………………

|  |  |
| --- | --- |
| .....................................Veszprém Megyei Jogú Város Önkormányzata**Megrendelő** | .....................................**Vállalkozó** |

 Dr. Józsa Tamás

 Irodavezető

Pénzügyi ellenjegyző:

 Fazekas Ildikó

 Pénzügyi Iroda Irodavezető

Jogi felülvizsgálat:

*Önkormányzati Iroda…*